### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 21. februar 2024 har vedtaget Magistratens foranstående indstilling af 20. februar 2024.

###

.

### Resume

Det indstilles at de to organisationer a) Den Selvejende Institution Godsbanen (DSIG) og b) Den kommunale driftsorganisation [adresse] (GDO) samles i en organisation pr. 31. marts 2024. Det sker ved at Den kommunale driftsorganisation virksomhedsoverdrages til Den Selvejende Institution Godsbanen. Fremadrettet vil Den Selvejende Institution Godsbanen (DSIG) modtage et kommunalt driftstilskud på ca. 17,5 mio. kr. årligt.

[adresse], Teknik og Miljø overtager bygnings-driften for Officersbygningen og [adresse]. [adresse] varetager bygningsdriften for [adresse] samt [adresse]. Der overdrages ikke bygninger fra [adresse] til [adresse].

Grundlaget for indstillingen er en analyse lavet af PwC, der viser et budget i balance for alle parter samt, at det vurderes at udviklingen af byens kulturtilbud styrkes ved at samle ansvaret for [adresse] i en organisation.

### Beslutningspunkter

Det indstilles:

At 1) virksomhedsoverdragelse af medarbejdere, økonomi m.m. fra Den kommunale driftsorganisation [adresse] (GDO) til Den Selvejende Institution Godsbanen (DSIG) som principbesluttet af Byrådet den 30. august 2023 i indstillingen ”Organisatorisk samling på ejendomsområdet” gennemføres og træder i kraft pr. 31. marts 2024.

At 2) det årlige kommunale driftstilskud til Den Selvejende Institution Godsbanen (DSIG) fremover udgør ca. 17,5 mio. kr. (2024 p/l). Driftstilskuddet finansieres via GDOs økonomiske ramme inclusive huslejeindtægter og sammenlægningen er økonomisk neutral for Kommunen ifht. den nuværende situation.

At 3) driftsansvaret for [adresse] med tilhørende indtægtskrav til finansiering af økonomien for [adresse] overgår til Den Selvejende Institution Godsbanen (DSIG) frem til og med 2026. I forbindelse med færdiggørelsen af den nye musikhuspark tages der stilling til hvor driftsansvaret mest hensigtsmæssigt placeres, men nettoindtægtskravet på de 1,2 mio. kr. fra udlejningen af [adresse], skal fortsat tilgå DSIG efter 2026.

At 4) Den Selvejende Institution Godsbanen (DSIG) overtager opsparingen på ca. 1,7 mio. kr. til dækning af vedligeholdelsesefterslæb, engangsomkostninger og de første to års afskrivninger/geninvesteringer.

At 5) Den Selvejende Institution Godsbanen (DSIG) overtager vederlagsfrit inventar for 4 mio. kr., der efterfølgende straksafskrives.

At 6) et samlet årligt budget på 2,253 mio. kr. og 1,75 årsværk overføres til Aarhus Ejendomme, Teknik og Miljø, som pr. 31. marts 2024 overtager ejendomsdriften af Officersbygningen og Brobjergskolen. Herunder 65.000 kr. til dækning af udgifter som følge af, at ejerforholdet for [adresse] og tilhørende administration af lejeaftalen overgår. Heraf er 1,8 mio. kr. allerede overført. Indtægtskravet vedrørende [adresse] forbliver i Kultur og Borgerservice.

At 7) Overførsel af drift- og vedligeholdelsesbudget og opgaver til Aarhus Ejendomme vil indgå i evaluering af samlingen efter 1-2 år. Det omfatter vedligeholdelsesstand på de overdragne bygninger.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-02-2024

Margrethe Ravn:

Fremsendes til [adresse] med bemærkning, at Magistraten i mødet den 20. februar 2024 anbefaler, at byrådet tiltræder Magistratsafdelingen for Kultur og Borgerservices indstilling af 6. februar 2024.

Magistratsafdelingen for Kultur og Borgerservice fremsender notat vedrørende økonomien og områder, der er omfattet af den nye organisering, herunder baggrund for at medtage [adresse].